Dekor & Ontwerp -oggend ten bate van Prochorus Community Development - Goeie Huishouding
Plascon, The Home Channel en Edith Venter van Edith Unlimited kondig met trots aan dat die tweede jaarlikse Dekor & Ontwerp –oggend op Saterdag 2 Junie 2012 op die Val de Vie Wyn- & Pololandgoed in die Kaap sal plaasvind.
Die geleentheid is ten bate van die Prochorus Community Development (PCD) in Kayamandi, net buite Stellenbosch. Met Val de Vie se hulp sal die geld wat op dié oggend ingesamel word, gebruik word om kinders en volwassenes (nie net inwoners van Kayamandi nie, maar ook ander voorheen benadeelde groepe van die Stellenbosch-area) op te voed en vir hulle sekere vaardighede aan te leer.
Gassprekers by die Dekor & ontwerp –oggende sluit in die sangeres, aktrise en sjef Elzabe Zietsman, die binneversierder en landskapsargitek Henk Scholtz, en die binnehuisversierder, curator en versamelaar Niel Stemmet. Dié sprekers sal hul kennersraad oor alles van kos tot ontwerp en tuinmaak met die gaste deel. The Home Channel se Juliet Newell sal weer die seremoniemeester wees.
“Hierdie oggende is hope pret en die gassprekers ken hul storie. Nie net sal gaste die natuurskoon van die Val de Vie Wyn- & Pololandgoed geniet nie, maar hulle sal ook fantastiese geskenkpakke kan huis toe neem, raad oor dekor- en ontwerpkwessies kry en boonop help om ’n verskil te maak deur geld in te samel vir ’n goeie doel,” sê Edith Venter.
WANNEER: Sat 2 Junie 2012
WAAR: Val de Vie Wyn- & Pololandgoed
Durban (Fairmont) 28 Junie 2012
Vroue vier fees met GH